::: P N S :::
PANTUN ACEH
♥♥♥
Ken hana loen suka jeut keu polisi..
Tapi hai polem nyan mandum dunia..
Takot salah raba bak larangan Rabbi..
Bacuet na usaha loen jak meutani..
Ken han pernah duek dak hana keureuja..
Cit atoran kana mandum raseuki..
Hana loen harap keu peng meujuta..
Oh trok buleun teuka ditameng gaji..
Tanoh loen garap dalam blang raya..
Cukop loen bangga ruoh sendiri..
Dari pada jak doeng bak jalan raya..
Modal senjata peugagah diri..
Peng ata ta sokong jok keu keluarga..
Haleu pane na nye meunan dali..
Teuma digaji ken kagot raya..
Nyan pajak negara pat leh ditaki..
Dari bandar judi bandar narkoba..
Meujampu rata ngen pajak aseuli..
Mandum PNS nyan di peurasa..
Laju sama rata di bagi bagi..
Boh pane lom bereh oh ta eu nyata..
Lahe penguasa dum na korupsi..
Nye nyan jabatan han peu ta bangga..
Karna cit riba yang tanyoe cari..
Singoh dikeu Tuhan ta tanggong segala..
Nyan keuh hai saudara tempat kenbali..
Ticem meurubok ateuh bak pala..
Siticem pala ateuh bak giri...
Boh keupeu sibok tanyoe let donya..
Amai tamita nyan yang hakiki..
Jazk- asai kana peng dikeu cit ka ijo mata teuh,, leubeh got kumeutani manteng lah.. #KAH_HOM_KEUH
♥♥♥
kab_Latn min_Latn unk ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn unk